stanford-oval/wikipedia huggingface dataset:
ประเทศพม่า
บรรณานุกรม

Lieberman, Victor B. (2003). Strange Parallels: Southeast Asia in Global Context, c. 800–1830, volume 1, Integration on the Mainland. Cambridge University Press. ISBN 978-0-521-80496-7.
Myint-U, Thant (2006). The River of Lost Footsteps—Histories of Burma. Farrar, Straus and Giroux. ISBN 978-0-374-16342-6.
Charney, Michael W. (1999). History of Modern Burma. Cambridge University Press.
Kemp, Hans (2013). [Burmese Light, Impressions of the Golden Land] (illustrated with text by Tom Vater ed.). Visionary World. ISBN 962856370X.
"Burma's Western Border as Reported by the Diplomatic Correspondence(1947–1975)" เก็บถาวร 2015-05-18 ที่ เวย์แบ็กแมชชีน by Aye Chan
มิชชั่น: อิมพอสซิเบิ้ล ปิดปฏิบัติการล่าพิกัดมรณะ

| มิชชั่น: อิมพอสซิเบิ้ล ปิดปฏิบัติการล่าพิกัดมรณะ |
| --- | --- |
ใบปิดภาพยนตร์
กำกับ: คริสโตเฟอร์ แมคควอรี
เขียนบท:   คริสโตเฟอร์ แมคควอรี  เอริก เจนเดรเซน 
สร้างจาก: มิชชั่น: อิมพอสซิเบิ้ล โดย บรูซ เกลเลอร์
อำนวยการสร้าง:   ทอม ครูซ  คริสโตเฟอร์ แมคควอรี 
นักแสดงนำ:   ทอม ครูซ  เฮย์ลีย์ แอตเวลล์  วิง เรมส์  ไซมอน เพกก์  วาเนสซา เคอร์บี  เอไซ โมราเลส  ปอม เกลม็องตีแย็ฟ  เฮนรี แชร์นี 
กำกับภาพ: เฟรเซอร์ แทกการ์ต
ตัดต่อ: เอดดี แฮมิลตัน
ดนตรีประกอบ: โลร์น บัลฟ์
บริษัทผู้สร้าง:   สกายแดนซ์มีเดีย  ทีซีโปรดักชันส์  
ผู้จัดจำหน่าย: พาราเมาต์พิกเจอส์
วันฉาย:   23 พฤษภาคม ค.ศ. 2025 (2025-05-23) 
ประเทศ: สหรัฐ
ภาษา: อังกฤษ
ทุนสร้าง: 400 ล้านดอลลาร์สหรัฐ
มิชชั่น: อิมพอสซิเบิ้ล ปิดปฏิบัติการล่าพิกัดมรณะ (อังกฤษ: Mission: Impossible – The Final Reckoning) เป็นภาพยนตร์อเมริกันแนวโลดโผน สายลับ ที่กำลังจะมาถึง กำกับโดย คริสโตเฟอร์ แมคควอรี จากบทภาพยนตร์ที่เขาเขียนร่วมกับ เอริก เจนเดรเซน ภาพยนตร์เป็นภาคต่อของ มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง (2023) และภาพยนตร์เรื่องที่แปดในภาพยนตร์ชุด มิชชั่น: อิมพอสซิเบิ้ล ทอม ครูซ, เฮย์ลีย์ แอตเวลล์, วิง เรมส์, ไซมอน เพกก์, วาเนสซา เคอร์บี, เอไซ โมราเลส, ปอม เกลม็องตีแย็ฟ, แองเจลา บาสเซตต์และเฮนรี แชร์นี ทั้งหมดกลับมารับบทเดิมของพวกเขาจากภาพยนตร์ก่อนหน้านี้
ครูซประกาศในเดือนมกราคม ค.ศ. 2019 ว่า ภาพยนตร์ มิชชั่น: อิมพอสซิเบิ้ล เรื่องที่เจ็ดและแปดจะถ่ายทำพร้อมกัน โดยมีแมคควอรีเป็นผู้กำกับและผู้เขียนบททั้งสองเรื่อง แผนการสำหรับภาพยนตร์มีการเปลี่ยนแปลงในภายหลังในเดือนกุมภาพันธ์ ค.ศ. 2021 มีการประกาศรายชื่อนักแสดงที่กลับมาและนักแสดงใหม่และ โลร์น บัลฟ์ กลับมาแต่งประกอบภาพยนตร์ หลังเคยแต่งประกอบให้กับภาพยนตร์สองเรื่องก่อนหน้านี้ในภาพยนตร์ชุด การถ่ายทำเริ่มต้นในเดือนมีนาคม ค.ศ. 2022 ในสหราชอาณาจักร นอกจากนี้ยังมีการถ่ายทำที่ มอลตา, แอฟริกาใต้และนอร์เวย์ การถ่ายทำหยุดชั่วคราวในเดือนกรกฎาคม ค.ศ. 2023 เนื่องจากการนัดหยุดงานของแซก-อาฟตรา และกลับมาถ่ายทำต่อในเดือนมีนาคม ค.ศ. 2024 จนถึงเดือนพฤศจิกายน ค.ศ. 2024 แต่เดิม ภาพยนตร์มีชื่อว่า มิชชั่น: อิมพอสซิเบิ้ล ล่าพิกัดมรณะ ตอนที่สอง แต่ก็ยกเลิกใช้ชื่อนี้ในเดือนตุลาคม ค.ศ. 2023 จนกระทั่งในเดือนพฤศจิกายน ค.ศ. 2024 ก็ยืนยันว่าภาพยนตร์มีชื่อว่า ปิดปฏิบัติการล่าพิกัดมรณะ พร้อมกับตัวอย่างแรกของภาพยนตร์
ปิดปฏิบัติการล่าพิกัดมรณะ กำหนดฉายในสหรัฐวันที่ 23 พฤษภาคม ค.ศ. 2025 โดย พาราเมาต์พิกเจอส์
นักแสดง

ทอม ครูซ รับบท อีธาน ฮันท์ สายลับ IMF และหัวหน้าทีมปฏิบัติการ
เฮย์ลีย์ แอตเวลล์ รับบท เกรซ โจรสาวข้ามชาติและพันธมิตรคนใหม่ของอีธาน
วิง เรมส์ รับบท เป็น ลูเทอร์ สติกเคล ช่างเทคนิคคอมพิวเตอร์ของ IMF สมาชิกทีมฮันท์และเพื่อนสนิทเขา
ไซมอน เพกก์ รับบท เบนจิ ดันน์ เจ้าหน้าที่ภาคสนามด้านเทคนิคของ IMF และสมาชิกทีมฮันท์
วาเนสซา เคอร์บี รับบท อลันนา มิตโซโปลิส พ่อค้าอาวุธในตลาดมืดที่รู้จักกันในชื่อ แม่ม่ายขาว ลูกสาวของ "แม็กซ์" อริอีธานจากภาคแรก
เอไซ โมราเลส รับบท เกเบรียล ชายปริศนาผู้สามารถใช้เอไอ เอนทิตี้ ในการคุกคามโลก ตัวร้ายหลักของเรื่อง อดีตพันธมิตรของฮันท์ก่อนเขาเป็นสายลับ IMF
ปอม เกลม็องตีแย็ฟ รับบท ปารีส มือสังหารชาวฝรั่งเศสที่ทำงานให้เกเบรียล ผู้ไร้ประวัติที่พร้อมจะจัดการทุกคนที่ขวางทาง
เฮนรี แชร์นี รับบท ยูจีน คิตทริดจ์ อดีตผู้อำนวยการ IMF ปรากฏครั้งล่าสุดใน ผ่าปฏิบัติการสะท้านโลก เขามอบงานให้อีธานตามหากุญแจสองดอก
เช วิกัม รับบท แจสเปอร์ บริกส์ คนของเดอะคอมมิวนิตีที่ตามล่าฮันท์
รอล์ฟ แซกซัน รับบท วิลเลียม ดอนโล นักวิเคราะห์ของ CIA ผู้ถูกส่งไปยังอะแลสกาใน ผ่าปฏิบัติการสะท้านโลก
เกร็ก ทาร์ซาน เดวิส  รับบท เดกาส์ มือขวาของบริกส์ ผู้สงสัยในการกระทำของหัวหน้าและอีธาน ขณะที่ออกตามล่าทั่วทุกมุมโลก
มาเรียลา แกร์ริกา รับบท มารี ผู้หญิงในอดีตของฮันท์และเกเบรียล แกร์ริกากลับมารับบทเดิมจากภาคที่แล้ว
เฟรเดอริค ชมิดท์ รับบท โซลา มิตโซโปลิส พี่ชายของอลันนาและผู้บังคับบัญชา ผู้ทำตามคำสั่งโดยไม่ลังเล
โฮลต์ แมคคอลลานี รับบท เบิร์นสไตน์ รัฐมนตรีว่าการกระทรวงกลาโหมสหรัฐ
นิก ออฟเฟอร์แมน รับบท ซิดนีย์ ประธานคณะเสนาธิการร่วม
สมทบด้วยชาลส์ พาร์เนลและมาร์ก เกติส ที่กลับมารับบทผู้อำนวยการ NSA และ NRO ตามลำดับ
แหล่งข้อมูลอื่น

มิชชั่น: อิมพอสซิเบิ้ล ปิดปฏิบัติการล่าพิกัดมรณะ ที่อินเทอร์เน็ตมูวีเดตาเบส
มิชชั่น: อิมพอสซิเบิ้ล ปิดปฏิบัติการล่าพิกัดมรณะ ที่สยามโซน
ยอดนักสืบจิ๋วโคนัน ภาคคนแสดง

โอกุริ ชุน (กลาง) ผู้แสดงเป็นคุโด้ ชินอิจิ ในตอนเผชิญหน้าองค์กรชุดดำ
บทความหลัก: ยอดนักสืบจิ๋วโคนัน
เนื่องในโอกาสภาพยนตร์การ์ตูนเรื่องยอดนักสืบจิ๋วโคนัน เฉลิมฉลองครบ 10 ปี จึงมีการสร้างละครที่ใช้คนแสดงจริงเป็นจำนวน 2 ตอน แต่ละตอนมีลักษณะจบในตอน โดยนำเนื้อหามาจากหนังสือชุดยอดนักสืบจิ๋วโคนัน ฉบับนิยายที่แต่งโดย อาโอยาม่า โกโช และนักเขียนท่านอื่น ๆ มาสร้างเป็นละครที่ใช้คนแสดง ออกอากาศครั้งแรกในประเทศญี่ปุ่น ทาง สถานีโทรทัศน์ นิปปอนเทเลวิชัน เมื่อ พ.ศ. 2549 และ พ.ศ. 2550 ต่อมา ไทก้า ได้นำละครทั้งสองตอนมาฉายในประเทศไทยที่โรงภาพยนตร์เซ็นจูรี่
และเนื่องในโอกาสเฉลิมฉลองครบรอบ 15 ปีของยอดนักสืบจิ๋วโคนัน เมื่อวันที่ 15 เมษายน พ.ศ. 2554 สถานีโทรทัศน์โยมิอุริ ประเทศญี่ปุ่นได้มีการออกอากาศยอดนักสืบจิ๋วโคนันฉบับคนแสดงภาคที่ 3 ในชื่อ ชินอิจิปะทะปริศนาวิหคมรณะ โดยมีการนำเค้าโครงเรื่องมาจากยอดนักสืบจิ๋วโคนันฉบับนิยาย โดยมีการเปลี่ยนนักแสดงไปหลายตัวละครด้วยกันเช่น มิโซบาตะ จุนเปย์ แสดงเป็น คุโด้ ชินอิจิ, โคซึนะ ชิโอริ แสดงเป็น โมริ รัน
จดหมายท้าทายถึงคุโด้ ชินอิจิ บทนำก่อนอำลา

บทความหลัก: ยอดนักสืบจิ๋วโคนัน: จดหมายท้าทายถึงคุโด้ ชินอิจิ บทนำก่อนอำลา
ยอดนักสืบจิ๋วโคนันฉบับคนแสดงที่ 1 ชื่อว่า จดหมายท้าทายถึงคุโด้ ชินอิจิ บทนำก่อนอำลา (ญี่ปุ่น: 名探偵コナン  工藤新一への挑戦状 ~さよならまでのプロローグ~; โรมาจิ: Meitantei Conan: Kudo Shinichi he no Chosenjo ~Sayonara Made no Prologue~) ; (อังกฤษ: The Letter of Challenge) ออกอากาศญี่ปุ่นเมื่อวันที่ 2 ตุลาคม พ.ศ. 2549 เวลา 21.00-22.48 น. ทางสถานีโทรทัศน์โยมิอุริของประเทศญี่ปุ่น ส่วนในประเทศไทย ฉายที่โรงภาพยนตร์เซ็นจูรี่ มูฟวี่ พลาซ่า เมื่อวันที่ 13 ตุลาคม พ.ศ. 2550 และออกอากาศทางฟรีทีวีทางสถานีโทรทัศน์สีกองทัพบกช่อง 7 ในช่วงหนังรอบเช้า วันที่ 18 ตุลาคม พ.ศ. 2553
ในตอนนี้จะกล่าวถึงคดีของคุโด้ ชินอิจิ ขณะที่ยังไม่ได้รับยา APTX4869 ได้มีจดหมายท้าทายส่งมาถึงบ้านของเขา เขียนว่าจะลักพาตัวนักเรียนคนหนึ่งระหว่างการทัศนศึกษา ต่อมาสึสึกิ โซโนโกะ ถูกลักพาตัวไป และไม่นานนัก โมริ รัน ก็ถูกลักพาตัวไปด้วย
เผชิญหน้าองค์กรชุดดำ

บทความหลัก: ยอดนักสืบจิ๋วโคนัน: เผชิญหน้าองค์กรชุดดำ
ยอดนักสืบจิ๋วโคนันฉบับคนแสดงที่ 2 ชื่อว่าเผชิญหน้าองค์กรชุดดำ (ญี่ปุ่น: 工藤新一の復活！～黒の組織との対決; โรมาจิ: Kudo Shinichi no Fukkatsu! ~Kuro no Soshiki to no Taiketsu) ; (อังกฤษ: Confrontation With The Men In Black) ออกอากาศในประเทศญี่ปุ่นเมื่อวันจันทร์ที่ 17 ธันวาคม พ.ศ. 2550 เวลา 21.00-22.48 น. และนำมาออกฉายในประเทศไทยเมื่อวันเสาร์ที่ 12 กรกฎาคม พ.ศ. 2551
ในตอนนี้โคนัน รัน ไฮบาระ ไอ และดอกเตอร์อากาสะ ได้รับเชิญให้ไปร่วมงานเลี้ยงฉลองตำแหน่งนางงามญี่ปุ่น หรือ มิสแจแปนนีสค์ (Miss Japaneseque) ที่ซึ่งมีการขู่สังหารโคโตบุกิ คาเรน ผู้ครองตำแหน่งคนปัจจุบัน  นอกจากนั้นเอโดงาวะ โคนันและไฮบาระ ไอได้รับประทานเค้กที่มีส่วนผสมของเหล้าที่มีส่วนผสมของสารที่ที่ช่วยเพิ่มความเร็ว (Enhancer) ในการเพิ่มจำนวนเซลล์เป็นทวีคูณ โดยไม่ทราบว่าเป็นเหล้าชนิดใด ทำให้ทั้งสองกลับร่างเดิมชั่วคราว ซึ่งเป็นเวลาเดียวกับที่องค์กรชุดดำกำลังไล่ล่าตัวมิยาโนะ ชิโฮะ (หรือ ไฮบาระ) ในขณะนั้นเอง โคโตบุกิ คาเรนก็ถูกสังหาร ชินอิจิต้องใช้ความสามารถของเขาเพื่อพาไฮบาระและทุกคนรอดจากการตามล่าขององค์กรชุดดำ ในขณะเดียวกันก็ต้องไขคดีฆาตกรรมที่เกิดขึ้นในงานอีกด้วย
ชินอิจิปะทะปริศนาวิหคมรณะ

บทความหลัก: ยอดนักสืบจิ๋วโคนัน: ชินอิจิปะทะปริศนาวิหคมรณะ
ยอดนักสืบจิ๋วโคนันฉบับคนแสดงที่ 3 ชื่อว่าชินอิจิปะทะปริศนาวิหคมรณะ (ญี่ปุ่น: 工藤新一への挑戦状 ～怪鳥伝説の謎～) ; (อังกฤษ: Shinichi Kudo's Written Challenge! The Mystery of the Legendary Strange Bird!) ออกอากาศเมื่อต้นปีใหม่ประเทศญี่ปุ่น มีกำหนดเข้าฉายในประเทศไทยในวันที่ 12 พฤศจิกายน พ.ศ. 2554 แต่ยกเลิกการฉายไป เนื่องจากสถานการณ์อุทกภัยในกรุงเทพฯ
ในขณะนี้  เป็นตอนที่กล่าวถึงการท้าทายของคุโด้ ชินอิจิ ก่อนที่จะเป็นเอโดงาว่า โคนัน 100 วัน คุโด้ ชินอิจิ ผู้ได้รับฉายา " นักสืบ ม.ปลายตะวันออก " โมริ รัน และ คิซากิ เอริ ได้ถูก ซึซึกิ โซโนโกะ ชวนได้ไปที่หมู่บ้านจูโกยะ หรือ หมู่บ้านแห่งตำนานโอโตริ ตามคำเชิญของคุณอิซามุ วากุระ ประธานบริษัทวากุระกรุ๊ปที่ เอริ เป็นที่ปรึกษาด้านกฎหมายให้ และยังเป็นเพี่อนของ ซึซึกิ ชิโร่ พ่อของโซโนโกะ แต่ทว่าตำนานโอโตโทริเป็นจริงขึ้นมาอย่างไร ชินอิจิจะแก้ไขได้อย่างไร
ตัวละครหลัก > ในตอน จดหมายท้าทายถึงคุโด้ ชินอิจิ บทนำก่อนอำลา และ เผชิญหน้าองค์กรชุดดำ

คุโด้ ชินอิจิ แสดงโดย โอกุริ ชุน
โมริ รัน แสดงโดย คุโรคาว่า โทโมกะ
โมริ โคโกโร่ แสดงโดย จินไน ทาคาโนริ
สึสึกิ โซโนโกะ แสดงโดย อิวาสะ มายูโกะ
สารวัตรเมงูเระ จูโซ
แสดงโดย นิชิมูระ มาซาฮิโกะ (จดหมายท้าทายถึงคุโด้ ชินอิจิ บทนำก่อนอำลา)
แสดงโดย อิบุ มาซาโตะ (เผชิญหน้ากับองค์กรชุดดำ)
ดอกเตอร์อากาสะ แสดงโดยทายามะ เรียวเซย์
เอโดงาว่า โคนัน แสดงโดย ฟูจิซากิ นาโอะ (พากย์โดย ทาคายาม่า มินามิ)
ไฮบาระ ไอ แสดงโดย ชิบาตะ เคียวกะ (พากย์โดย เมงุมิ ฮายาชิบาระ)
มิยาโนะ ชิโฮะ แสดงโดย คาชิอิ ยู
ยิน แสดงโดย ซาซากิ คุราโนะสุเกะ
ตัวละครหลัก > ในตอน ชินอิจิปะทะปริศนาวิหคมรณะ

คุโด้ ชินอิจิ แสดงโดย มิโซบาตะ จุนเปย์
โมริ รัน แสดงโดย คุซึนะ ชิโอริ
โมริ โคโกโร่ แสดงโดย จินไน ทาคาโนริ
สึสึกิ โซโนโกะ แสดงโดย อาคิโมโตะ ซายากะ
สารวัตรเมงูเระ จูโซ แสดงโดย อิบุ มาซาโตะ
คิซากิ เอริ แสดงโดย โอซึกะ เนเนะ
..
ตัวละครหลัก > ในตอน ชินอิจิกับปริศนาเกียวโตชินเซ็นกุมิ

คุโด้ ชินอิจิ แสดงโดย มิโซบาตะ จุนเปย์
โมริ รัน แสดงโดย คุซึนะ ชิโอริ
โมริ โคโกโร่ แสดงโดย จินไน ทาคาโนริ
ฮัตโตริ เฮย์จิ แสดงโดย โทริ มัตสึซากะ
โทยาม่า คาซึฮะ แสดงโดย โอคาโมโต้ เรย์
ทาคางิ วาตารุ แสดงโดย โยชิ ซึชิยะ
ซาโต้ มิวาโกะ แสดงโดย ยูเอโนะ นัสซึชิ
ทีมงาน

ผู้แต่ง - โกโช อาโอยาม่า
ผู้เขียนบทภาพยนตร์ - มุทสึกิ วาตานาเบ้
โปรดิวเซอร์ - ทานากะ โทชิคาสึ, มาซาฮิโระ คุนิโมโตะ, อากิระ มิยาคาวะ
ผู้กำกับ - โอกาโมโต้ โคอิจิ
ดนตรีประกอบ - โอโนะ คัทสึโอะ
ดูเพิ่ม

สถานีย่อยการ์ตูนญี่ปุ่น
โกโช อาโอยาม่า
ยอดนักสืบจิ๋วโคนัน
ยอดนักสืบจิ๋วโคนัน เดอะมูฟวี่
แหล่งข้อมูลอื่น

Meitantei Conan: Kudo Shinichi he no Chosenjo ~Sayonara Made no Prologue~ จาก Anime News Network encyclopedia
ข้อมูลสรุปของหนังสือ "จดหมายท้าทายถึงคุโด้ ชินอิจิ บทนำก่อนอำลา" จากเว็บไซต์โชงะกุกัง[ลิงก์เสีย]
ข้อมูลสรุปของหนังสือ "เผชิญหน้าองค์กรชุดดำ" จากเว็บไซต์โชงะกุกัง[ลิงก์เสีย]
| ด ค กยอดนักสืบจิ๋วโคนัน โดย โกโช อาโอยามะ |
| --- | --- | --- |
| ตัวละครหลัก |  คุโด้ ชินอิจิ / เอโดงาวะ โคนัน  โมริ รัน  โมริ โคโกโร่  คิซากิ เอริ  ซึซึกิ โซโนโกะ  ฮัตโตริ เฮย์จิ  โทยามา คาสึฮะ  มิยาโนะ ชิโฮะ / ไฮบาระ ไอ  โยชิดะ อายูมิ  ซึบุรายะ มิซึฮิโกะ  โคจิมะ เก็นตะ  ฮอนโด เอย์สึเกะ  มิซึนาชิ เรย์นะ / ฮอนโด ฮิเดมิ  จอมโจรคิด / คุโรบะ ไคโตะ  ฮาคุบะ ซางูรุ  |  |
| ภาพยนตร์ |  คดีปริศนาระเบิดระฟ้า  คดีฆาตกรรมไพ่ปริศนา  ปริศนาพ่อมดคนสุดท้ายแห่งศตวรรษ  คดีฆาตกรรมนัยน์ตามรณะ  คดีปริศนาเส้นตายสู่สวรรค์  ปริศนาบนถนนสายมรณะ  คดีฆาตกรรมแห่งเมืองปริศนา  มนตราแห่งรัตติกาลสีเงิน  ยุทธการเหนือห้วงทะเลลึก  บทเพลงมรณะแด่เหล่านักสืบ  ปริศนามหาขุมทรัพย์โจรสลัด  บทบรรเลงแห่งความตาย  ปริศนานักล่าทรชนทมิฬ  ปริศนามรณะเหนือน่านฟ้า  15 นาทีเฉียดวิกฤติมรณะ  ปริศนาระทึก-ศึกลูกหนังมรณะ  ฝ่าวิกฤติเรือรบมรณะ  ลูแปงที่ 3 ปะทะ ยอดนักสืบจิ๋วโคนัน เดอะมูฟวี่  ปริศนากระสุนมรณะ  ปริศนาทานตะวันมรณะ  ปริศนารัตติกาลทมิฬ  ปริศนาเพลงกลอนซ่อนรัก  ปฏิบัติการสายลับเดอะซีโร่  ศึกชิงอัญมณีสีคราม  กระสุนสีเพลิง  เจ้าสาวฮาโลวีน  มฤตยูใต้น้ำทมิฬ  ปริศนาปราการ 5 แฉก  One-Eyed Flashback  |  |
| โอวีเอ |  โคนันปะทะคิดปะทะไยบะ - ศึกแตกหักชิงดาบล้ำค่า  สิบหก ผู้ต้องสงสัย!?  โคนัน และ เฮย์จิ และเด็กที่หายตัวไป  โคนัน กับคิด และคริสตัลมาเธอร์  เป้าหมายคือโคโกโร่! บันทึกลึกลับของขบวนการนักสืบเยาวชน  ไล่ล่าหาอัญมณี! โคนันกับเฮย์จิปะทะคิด  คำใบ้มรณะจากอากาสะ ฮิโรชิ  การไขคดีของซึซึกิ โซโนโกะ  เมื่อ 10 ปีผ่านไป  โคนัน ปะทะ จอมโจรคิด เกาะแห่งกับดัก  ข้อมูลลับจากลอนดอน  ปาฏิหาริย์ไม้เบสบอลในตำนาน  |  |
| แมจิก ไฟล์ |  Shinichi Kudo — The Case of the Mysterious Wall and the Black Labrador  Shinichi and Ran — The Memories from Mahjong pieces and Tanabata  Osaka Okonomiyaki Odyssey  The Niigata-Tokyo Souvenir Capriccio  Fantasista Flower  |  |
| ตอนพิเศษโทรทัศน์ |  Time Travel of the Silver Sky  Black History  ลูแปงที่ 3 ปะทะ ยอดนักสืบจิ๋วโคนัน  เป้าหมายคือ โมริ โคโกโร่!  คดีปริศนากับโคนันที่หายไป  เอพิโสด วัน: กำเนิดยอดนักสืบจิ๋ว  นิยายรักตำรวจนครบาล ~ คืนก่อนแต่งงาน  |  |
| ภาคคนแสดง |  จดหมายท้าทายถึงคุโด้ ชินอิจิ บทนำก่อนอำลา  เผชิญหน้าองค์กรชุดดำ  ชินอิจิปะทะปริศนาวิหคมรณะ  ชินอิจิกับปริศนาเกียวโตชินเซ็นกุมิ  13 ห้องแห่งความตาย  |  |
| หนังสือฉบับนิยาย |  ตำนานขุมทรัพย์โคชู  ซิมโฟนีสังหาร  สาสน์ท้าแด่คุโด้ ชินอิจิ - บทนำแห่งการลาจาก  การกลับมาของคุโด้ ชินอิจิ - ประทะองค์กรชุดดำ  พลิกคดีแม่มดแห่งเอจินบาระ  สาสน์ท้าแด่คุโด้ ชินอิจิ - ปริศนาวิหคมรณะ  สาส์นท้าแด่คุโด้ ชินอิจิ - คดีฆาตกรรมห้องพิพากษา  |  |
| รายชื่อและอื่น ๆ |  รายชื่อตอน มังงะ  อนิเมะ  สปิน-ออฟ วันสบาย ๆ ของซีโร่  ห้าพยัคฆ์นักเรียนตํารวจ  ฮันซาวะ ตัวร้ายสุดโหด  APTX4869  เพลงประกอบภาพยนตร์การ์ตูน  เกม  |  |
DVD ตอนจดหมายท้าทายถึงคุโด้ ชินอิจิ บทนำก่อนอำลา
DVD ตอนเผชิญหน้าองค์กรชุดดำ
DVD ตอน จดหมายท้าทายถึงคุโด้ ชินอิจิ ปริศนาเทวาวิหคในตำนาน ของประเทศญี่ปุ่น
ตระกูลเจียรวนนท์

| เจียรวนนท์ แซ่เจี๋ย |
| --- | --- |
ตระกูลบรรพบุรุษ: สกุลเซีย
ประเทศ: ประเทศไทย
ถิ่นพำนักปัจจุบัน: กรุงเทพมหานคร
นิรุกติศาสตร์: เจีย–ระ–วะ–นน ภาษาบาลี जीरा (จิร)+पद (วร)+अनोन् (อานนฺท) "ความยินดีอันประเสริฐที่ช้านาน"
ถิ่นกำเนิด: ซัวเถา มณฑลกวางตุ้ง ประเทศจีน
ก่อตั้ง: พ.ศ. 2462
ต้นตระกูล: เอ็กชอ แซ่เจีย
ทรัพย์สิน: เครือเจริญโภคภัณฑ์ เจริญโภคภัณฑ์อาหาร ซีพี ออลล์ แม็คโคร โลตัส ทรู คอร์ปอเรชั่น สถาบันการจัดการปัญญาภิวัฒน์
ตระกูลเจียรวนนท์ เป็นตระกูลนักธุรกิจชาวไทยเชื้อสายจีนแต้จิ๋ว ประเทศจีน ประกอบธุรกิจการเกษตรขนาดใหญ่และธุรกิจที่เกี่ยวข้อง ในนามเครือเจริญโภคภัณฑ์ โดยนิตยสาร ฟอบส์เอเชีย ให้พี่น้องเจียรวนนท์ (สุภกิต เจียรวนนท์ และศุภชัย เจียรวนนท์) เป็นมหาเศรษฐีไทยที่รวยที่สุดเมื่อ พ.ศ. 2564  มีมูลค่าทรัพย์สิน 3.02 หมื่นล้านดอลลาร์ และนิตยสารบลูมเบิร์กจัดอันดับตระกูลเจียรวนนท์เป็น 1 ใน 25 ตระกูลที่มีความร่ำรวยมากที่สุดในโลก ตระกูลเจียรวนนท์ถือเป็น 1 ใน 5 ตระกูลธุรกิจใหญ่ที่ครองตลาดธุรกิจในประเทศไทย ร่วมกับตระกูลสิริวัฒนภักดี (กลุ่มทีซีซี), ตระกูลภิรมย์ภักดี (บุญรอดบริวเวอรี่), ตระกูลศรีวัฒนประภา (คิง เพาเวอร์) และตระกูลจิราธิวัฒน์ (กลุ่มเซ็นทรัล)
ประวัติ

ตระกูลเจียรวนนท์รุ่นที่ 1 คือ นายเอ็กชอ แซ่เจี๋ย อยู่ที่อำเภอเถ่งไฮ่ เมืองแต้จิ๋ว ซึ่งอยู่ทางด้านตะวันออกของมณฑลกวางตุ้ง ทางใต้ของเมืองแต้จิ๋วอยู่ติดกับท่าเรือเมืองซัวเถา โดยเมืองแต้จิ๋วกับเมืองซัวเถา เรียกรวมกันว่า แต้ซัว ปัจจุบันอำเภอเถ่งไฮ่อยู่ในการปกครองของเมืองซัวเถา ครอบครัวของนายเอ็กชอเป็นเจ้าของที่ดิน เอ็กชอเดินทางมาประเทศไทยเมื่อ พ.ศ. 2462 โดยอาศัยอยู่กับญาติ ได้ลงหลักปักฐานที่เยาวราช โดยนำเมล็ดพันธุ์ที่นำมาจากเมืองจีนขายให้แก่เกษตรกรและส่งขายให้ร้านค้าปลีก จนในปี พ.ศ. 2464 ได้เปิดร้านชื่อ ร้านเจียไต๋จึง ขึ้นบนถนนเยาวราช
รุ่นที่ 2 โดยการนำของพี่ชายคนโต จรัญ เจียรวนนท์ และมนตรี เจียรวนนท์ พี่ชายคนรอง หลังจากได้เรียนจบจากเสฉวนก็ได้กลับมาช่วยกิจการของที่บ้าน ใน พ.ศ. 2496 จรัญได้เริ่มทำธุรกิจอาหารสัตว์ และตั้งชื่อบริษัทว่า เจริญโภคภัณฑ์ ส่วนนามสกุล "เจียรวนนท์" ผู้ใช้คนแรกคือ สุเมธ เจียรวนนท์ พี่ชายคนที่ 3 ส่วนน้องชายคนเล็ก ธนินท์ เจียรวนนท์ ได้เข้ามาทำงานในบริษัทเจริญโภคภัณฑ์ เมื่ออายุ 25 ปี เมื่อ พ.ศ. 2507 ธนินท์รับตำแหน่งผู้จัดการใหญ่ ดูแลธุรกิจอาหารสัตว์ แทนมนตรีที่หันไปทุ่มเททางด้านโรงงาน และงานค้าขายสินค้าเกษตร ขณะที่จรัญดูภาพรวมธุรกิจในฐานะประธานบริษัท
รุ่นที่สาม นาย ชัชวาลย์ เจียรวนนท์ อดีตกรรมการ บริษัท พลังงานบริสุทธิ์ จำกัด (มหาชน) บุตรชายนายสุเมธ เจียรวนนท์
ธุรกิจของเครือเจริญโภคภัณฑ์ในการสร้างของสุเมธและธนินท์ เริ่มตั้งแต่ธุรกิจอาหารสัตว์ การเลี้ยงสัตว์ การแปรรูปอาหาร จักรยานยนต์และธุรกิจการเงิน ความสำเร็จของธุรกิจเครือเจริญโภคภัณฑ์ (ซีพี) ในตลาดจีน ทำให้ซีพีเป็นบริษัทข้ามชาติ และขายการลงทุนไปต่างประเทศ เป็นบริษัทต่างชาติบริษัทแรกที่เข้าไปลงทุนในจีน เป็นบริษัทต่างชาติบริษัทแรกที่ได้จดทะเบียนการค้าในเขตเศรษฐกิจพิเศษเซินเจิ้น มณฑลกวางตุ้ง ตั้งแต่นั้นมาใช้ชื่อ เจียไต๋ กรุ๊ป
การลงทุนของญาติของตระกูลเจียรวนนท์ คือ เซี่ย ปิ่ง ซึ่งเป็นบุตรของเซี่ย เจิ้ง หมิง (พี่น้องของบิดานายธนินท์) ที่เป็นผู้ร่วมก่อตั้ง Sino Biopharmaceutical และ CP Pharmaceutical Group บุตรอีกคนของเซี่ย ปิ่ง ชื่อ เอริค เซี่ย เป็นผู้บริหารของ CP Pharmaceutical Group และ Sino Biopharmaceutical
ธนินท์ เจียรวนนท์ ดำรงตำแหน่งประธานและซีอีโอเครือเจริญโภคภัณฑ์มานานกว่า 50 ปี จนกระทั่งเมื่อเดือนเมษายน พ.ศ. 2562 ธนินท์ แต่งตั้งสุภกิต บุตรชายคนโต และศุภชัย บุตรชายคนเล็ก ให้ดำรงตำแหน่งประธานและซีอีโอของเครือซีพีตามลำดับ ขณะที่ ณรงค์ บุตรชายคนกลาง เป็นรองประธานเครือซีพีพร้อมกับการดูแลธุรกิจไฮเปอร์มาร์เก็ตของเครือในประเทศจีน
ธุรกิจของตระกูล

เครือเจริญโภคภัณฑ์
เจริญโภคภัณฑ์อาหาร
ซีพี ออลล์
สยามแม็คโคร
โลตัส
ทรู คอร์ปอเรชั่น
บริษัทประกันภัยผิงอัน
โรงเรียนนานาชาติคอนคอร์เดียน
กลุ่มบริษัทดีทีจีโอ
แมกโนเลีย ควอลิตี้ ดีเวล็อปเม้นต์ คอร์ปอเรชั่น
สถาบันการจัดการปัญญาภิวัฒน์
ธนินท์ เจียรวนนท์
ศุภชัย เจียรวนนท์
การผนวกนครเชียงใหม่ของสยาม

การผนวกนครเชียงใหม่ของสยาม เป็นกระบวนการซึ่งยุติความสัมพันธ์ระหว่างราชอาณาจักรสยามกับนครเชียงใหม่จากรัฐประเทศราชมาเป็นส่วนหนึ่งของอาณาเขตสยาม อันเป็นกระบวนการสร้างรัฐชาติสมัยใหม่ โดยใช้วิธีการทำนองเดียวกับจักรวรรดินิยมตะวันตก กล่าวคือ ใช้กฎหมาย การส่งข้าหลวงมากำกับ การสร้างระบบราชการสยาม การวางรากฐานการศึกษาและควบคุมสถาบันสงฆ์ ส่งเสริมมิชชันนารี และการสร้างสัมพันธ์ทางเครือญาติกับเจ้าเชียงใหม่ ในช่วงแรกเกิดปฏิกิริยาต่อต้าน เช่น กบฏเงี้ยว และยังมีความกระด้างกระเดื่องอยู่เนื่องจากความเชื่อดั้งเดิมและความหลากหลายทางชาติพันธุ์ ต่อมาพระบาทสมเด็จพระมงกุฎเกล้าเจ้าอยู่หัวทรงเผยแพร่ลัทธิชาตินิยมผ่านสิ่งพิมพ์ การศึกษา และกองเสือป่า การเพิ่มความสัมพันธ์ทางการค้าและการเสด็จประพาสมณฑลพายัพ (ลาวเฉียง)
เหตุการณ์ > พระนครกรุงเทพฯ

ภายหลังที่รัฐบาลสยามและรัฐบาลอังกฤษได้ตกลงแลกเปลี่ยนสัตยาบัน "สนธิสัญญาระหว่างรัฐบาลสยามกับรัฐบาลอินเดียเพื่อการส่งเสริมการพาณิชย์ระหว่างพม่าของอังกฤษกับอาณาเขตเมืองเชียงใหม่ ลำปาง ลำพูน" หรือที่รู้จักกันทั่วไปในนาม สนธิสัญญาเชียงใหม่ เมื่อปี พ.ศ. 2416 อันเป็น "...การรับประกันว่า ประเทศราชภาคเหนือเป็นดินแดนของสยาม อันเป็นการป้องกันการยึดครองของต่างชาติไว้ได้อีกชั้นหนึ่ง..."[ระบุข้อมูลทางบรรณานุกรมไม่ครบ] แล้ว กรมพระยาเทวะวงศ์วโรปการทรงบันทึกว่าพระบาทสมเด็จพระจุลจอมเกล้าเจ้าอยู่หัวทรงเกรงว่า
...การปกครองภายในที่ไม่สู้จะเป็นระเบียบ หรือว่าการที่เจ้านายขุนนางทางภาคเหนือเกลียดชังฝรั่ง และมักข่มเหงคนในบังคับนั้น อาจเป็นการท้าทายและอาจเป็นช่องทางที่ทำให้อังกฤษฉวยโอกาสใช้กำลังทางทหารเข้าแก้ไขปัญหาได้อย่างที่ทำกับพม่า และหรือว่าอย่างน้อยการทะเลาะวิวาทกันเองระหว่างเจ้านายขุนนางทางเหนือก็ย่อมจะมีผลกระเทือนถึงความสัมพันธ์ระหว่างสองประเทศ และรัฐบาลในฐานะเจ้าของประเทศราชภาคเหนือ ก็ย่อมจะหลีกเลี่ยงไม่พ้นที่จะต้องรับผิดชอบต่อปัญหาที่เกิดขึ้น...
แต่แนวพระราชดำริที่จะรักษาเมืองเชียงใหม่ดังกล่าวนั้น กลับตรงข้ามกับความเห็นของสมเด็จเจ้าพระยาบรมมหาศรีสุริยวงศ์ (ช่วง บุนนาค) ผู้สำเร็จราชการแผ่นดิน ซึ่งสมเด็จพระเจ้าบรมวงศ์เธอ กรมพระยาเทวะวงศ์วโรปการ ทรงบันทึกไว้ว่า สมเด็จเจ้าพระยาฯ "...ยังคงยึดถือแนวทางการปกครองประเทศราชแบบดั้งเดิมคือ ไม่ต้องการที่จะให้รัฐบาลเข้าไปแทรกแทรงการปกครองในภาคเหนือแต่อย่างใด ด้วยเกรงว่าเจ้านายขุนนางทางเหนืออาจจะไม่พอใจ และอาจก่อการกบฏขึ้น สมเด็จเจ้าพระยาฯถือว่า เมืองประเทศราชเป็นหัวเมือง "สวามิภักดิ์" ไม่ใช่ "เมืองขึ้นกรุง" ในขณะที่พระบาทสมเด็จพระจุลจอมเกล้าเจ้าอยู่หัวกลับทรงเห็นไปอีกอย่าง..." ซึ่งในครานั้นพระบาทสมเด็จพระจุลจอมเกล้าเจ้าอยู่หัว มีรับสั่งกับสมเด็จเจ้าพระยาบรมมหาศรีสุริยวงศ์ว่า "...ฉันว่าสวามิภักดิ์จริงแต่คนตระกูลนี้ แต่เมืองมิได้สวามิภักดิ์ เราตีได้แล้วตั้งให้อยู่ต่างหาก ใครพูดดังนี้เห็นจะไม่ถูก ท่านว่านั้นแลเขาพูดกันอย่างนั้น มันจึงเปรี้ยวนัก..." ด้วยเหตุดังกล่าวจึงยากนักที่จะหาคนไปจัดการได้สมพระราชประสงค์ ขณะนั้นคงมีแต่พระนรินทรราชเสนี ปลัดบัญชีกรมพระกลาโหม ที่รับอาสาขึ้นไปจัดการตามพระราชดำริ ด้วยเหตุนี้จึงทรงพระกรุณาโปรดเกล้าฯ ตั้งให้พระนรินทรราชเสนี เป็นข้าหลวงที่หนึ่ง และหลวงเสนีพิทักษ กรมมหาดไทยเป็นข้าหลวงที่สอง ไปประจำอยู่นครเชียงใหม่ มีหน้าที่ควบคุม ดูแลแนะนำให้พระเจ้าเชียงใหม่ปฏิบัติตามสนธิสัญญาเชียงใหม่ และทำหน้าที่ประสานงานระหว่างกรุงเทพฯ กับหัวเมืองเหนือ รวมทั้งเป็นตุลาการศาลต่างประเทศในการพิจารณาอรรถคดีบรรดาคนในบังคับของอังกฤษฟ้องร้องคนพื้นเมืองเป็นจำเลย และคดีที่คนในบังคับของอังกฤษที่ไม่มีหนังสือสำหรับตัวตกเป็นจำเลย กับหน้าที่กำกับการให้สัมปทานป่าไม้ในเขตหัวเมืองเชียงใหม่ ลำปาง และลำพูน และยังโปรดเกล้าฯ ให้นายสิบและพลทหารราว 70 คนขึ้นมารับราชการพร้อมกันด้วย
อย่างไรก็ดี เนื้ออ่อน (2557) มองว่า การลงนามสนธิสัญญาเชียงใหม่ พ.ศ. 2416 เป็นก้าวแรกของการเปลี่ยนแปลงความสัมพันธ์จากรัฐบรรณาการมาเป็นราชอาณาเขต ซึ่งเป็นวิธีคิดเดียวกับจักรวรรดิบริติชเจ้าอาณานิคมขณะนั้น มองว่าล้านนาล้าหลังทำให้ต้องเข้าไปปฏิรูป
เหตุการณ์ > การทูตกับอังกฤษ

ในปี พ.ศ. 2426 รัฐบาลอังกฤษได้จัดทำ สนธิสัญญาเชียงใหม่ พ.ศ. 2426 ขึ้นแทนฉบับเดิมที่หมดอายุโดยมีเนื้อหาสาระคล้ายคลึงกับสนธิสัญญาฉบับเดิม คือ เกี่ยวกับเรื่องให้ความคุ้มครองคนในบังคับของทั้งสองฝ่าย เรื่องความร่วมมือในการส่งผู้ร้ายข้ามแดน การป่าไม้ และส่วนที่แตกต่างคือ ว่าด้วยอำนาจของศาลต่างประเทศ และการตั้งรองกงสุลอังกฤษประจำเชียงใหม่ แต่ก่อนที่อังกฤษจะส่งรองกงสุลขึ้นไปประจำที่เชียงใหม่นั้น มีข่าวลือว่าได้มีทูตอังกฤษจากพม่าตอนใต้มาเจรจาทาบทามพระเจ้าอินทวิชยานนท์ พระเจ้านครเชียงใหม่ว่า สมเด็จพระราชินีนาถวิกตอเรียแห่งสหราชอาณาจักร มีพระราชประสงค์อยากจะขอรับเอาเจ้าหญิงดารารัศมีที่ประสูติแด่แม่เจ้าเทพไกรสรราชเทวีไว้ในพระบรมราชินูปถัมภ์ เมื่อข่าวลือทราบถึงพระบาทสมเด็จพระจุลจอมเกล้าเจ้าอยู่หัว จึงทรงพระกรุณาโปรดเกล้าฯ ให้พระเจ้าน้องยาเธอ กรมหมื่นพิชิตปรีชากร อัญเชิญพระกุณฑลและพระธำมรงค์ประดับเพชรขึ้นไปหมั้นเจ้าหญิงดารารัศมี พร้อมกับตราพระราชบัญญัติสำหรับข้าหลวงและตระลาการสำหรับศาลเมืองลาวเฉียง โดยโปรดเกล้าฯ ให้กรมหมื่นพิชิตปรีชากรเป็นข้าหลวงต่างพระองค์ในการกำกับการตามพระราชบัญญัติดังกล่าว
เหตุการณ์ > นครเชียงใหม่

พระเจ้าน้องยาเธอ กรมหมื่นพิชิตปรีชากรที่เสด็จฯขึ้นมาเชียงใหม่ ได้ทรงหารือกับแม่เจ้าเทพไกรสรราชเทวี ชายาในพระเจ้าอินทวิชยานนท์ ที่จะจัดระเบียบราชการงานเมืองให้สอดคล้องกับสนธิสัญญาเชียงใหม่ฉบับที่สอง ซึ่งเป็นทราบดีว่า สรรพราชการงานเมืองทั้งปวงอยู่ที่แม่เจ้าเทพไกรสรเสมือนเป็นพระเจ้านครเชียงใหม่เสียเอง แต่ยังไม่ทันจัดระเบียบใดๆ แม่เจ้าเทพไกรสรก็เสด็จถึงแก่อสัญกรรมเสียก่อน เมื่อปี พ.ศ. 2427 ซึ่งทำให้พระเจ้าอินทวิชยานนท์ทรงไม่มีพระสติสมประฤๅดี เพราะหากไม่เสด็จพระราชทานน้ำอาบพระศพพระราชเทวีก็จะเสด็จพาพระราชโอรส-ธิดาเสด็จประพาสตามสวนดอกไม้ ไม่รับสั่งกับใคร เป็นเหตุให้ราชการงานเมืองติดขัด ในขณะที่เจ้าราชบุตรนครเชียงใหม่ก็ไม่ทรงรู้เรื่องราชการงานเมือง ทำให้นับแต่นั้นมา กรมหมื่นพิชิตปรีชากรจึงทรงจัดระเบียบการปกครองนครเชียงใหม่ด้วยพระองค์โดยลำพัง
ผลจากการปฏิรูปของกรมหมื่นพิชิตปรีชากรในสามหัวเมือง นอกจากจะมีผลให้เสนาทั้งหกได้เข้ามามีบทบาทในการบริหาราชการบ้านเมืองแทนเค้าสนามหลวง ซึ่งเป็นองค์กรปกครองตามจารีตล้านนาที่มีมาตั้งแต่รัชสมัย พระเจ้าบรมราชาธิบดีกาวิละ เจ้าผู้ครองนครเชียงใหม่องค์ที่ 1 แล้ว ยังส่งผลให้เค้าสนามหลวงถูกลดบทบาทลงจนในที่สุดก็ถูกยุบเลิกไปโดยปริยายในรัชสมัยพระเจ้าอินทวิชยานนท์ ประกอบกับการที่เจ้านายฝ่ายเหนือซึ่งเคยมีบทบาทเป็นเจ้าภาษีนายอากรต้องถูกลดทอนผลประโยชน์จากส่วยและภาษีอากร รวมทั้งผู้ที่ถือกรรมสิทธิ์ในป่าไม้ก็ต้องเสียผลประโยชน์ที่เคยได้รับ ได้สร้างความคับข้องใจแก่เจ้านายฝ่ายเหนือในสามหัวเมืองเป็นอันมาก พระเจ้าอินทวิชยานนท์และพระประยูรญาติจึงพากันฟ้องร้องกล่าวโทษข้าราชการที่ทางรัฐบาลกลางส่งมาเป็นผู้ช่วยเสนาหกเหล่าในการปฏิบัติราชการในด้านการเก็บภาษีอากรและด้านป่าไม้ ได้ใช้วิธีเบียดบังในรูปแบบบัญชี และคบคิดกับพวกเจ้าภาษีนายอากรทั้งหลายที่ประมูลผูกขาดการเก็บภาษีทางราชการไป ทำให้ประโยชน์ในการจัดเก็บภาษีตกไปอย่างมากมาย
เมื่อพระยาเพชรพิไชย ขึ้นมาเป็นข้าหลวงใหญ่ห้าหัวเมืองใน พ.ศ. 2431 พระยาเพชรพิไชยได้สนับสนุนพระเจ้าอินทวิชยานนท์โดยการออกหนังสือประกาศเรียกร้องให้รัฐบาลกลางยกเลิกตำแหน่งเสนาทั้งหก และยกเลิกระบบภาษีอากรแบบกรุงเทพฯ และขอให้ใช้ระบบแบบเดิม ซึ่งพระบาทสมเด็จพระจุลจอมเกล้าเจ้าอยู่หัวไม่พระราชทานพระบรมราชานุญาติตามที่เสนอมา ถึงกระนั้นพระยาเพชรพิไชย ก็ยินยอมให้พระเจ้าอินทวิชยานนท์ ใช้พระราชอำนาจแห่งพระเจ้านครเชียงใหม่ ยกเลิกตำแหน่งเสนาทั้งหก และยกเลิกภาษีอากรต่างๆโดยพลการ และสามารถเปิดบ่อนการพนันขึ้นได้อีกครั้ง หลังจากที่เลิกไปตามคำสั่งของกรมหมื่นพิชิตปรีชากร